नेपाल उद्योग परिसंघका अध्यक्ष हरिभक्त शर्माले बैठकलाई अवसरका रूपमा लिई नेपालको सम्भावनाका क्षेत्रलाई बजारीकरण गर्नुपर्ने बताए । ‘विदेशका प्रमुख सञ्चार माध्यमलाई यही बैठकको अवसरमा निम्तो दिएर पर्यटन तथा अन्य क्षेत्रको प्रचार–प्रसार गरौं,’ उनले भने । उनले नेपालमा लगानी गर्ने अवसर छ र वातावरण पनि छ भन्ने सन्देश दिने गरी सरकारले काम गर्नुपर्ने सुझाव दिएका छन् । अर्का कूटनीतिज्ञ मधुरमण आचार्यले भारत, थाइल्यान्डलाई लगानी बढाउनका लागि आह्वान गर्नुपर्ने सुझाव दिए ।
